**ข่าวประชาสัมพันธ์  
22 สิงหาคม 2568**

**เยอรมัน ออโต้ เปิดศูนย์บริการซ่อมตัวถังและสีที่ล้ำสมัยในพัทยา พร้อมนวัตกรรมรองรับยานยนต์ไฟฟ้า ตอกย้ำความมุ่งมั่นสู่ความเป็นเลิศด้านบริการระดับพรีเมียม**

A group of men standing in front of a large screen

AI-generated content may be incorrect.

บีเอ็มดับเบิลยู ประเทศไทย นำโดย คุณชนินทร์ ฐิติจารุไพศาล ผู้อำนวยการฝ่ายบริการลูกค้า บีเอ็มดับเบิลยู ประเทศไทย (ซ้าย) พร้อม เยอรมัน ออโต้ ผู้จำหน่ายอย่างเป็นทางการชั้นนำของ บีเอ็มดับเบิลยู กรุ๊ป ประเทศไทย คุณจิตติพงศ์ เขมะรังสรรค์ ประธานกรรมการบริหาร (กลาง) และ คุณปิยวิทย์ เขมะรังสรรค์ ประธานบริหาร (ขวา) เปิดตัว ศูนย์บริการซ่อมตัวถังและสีแห่งใหม่ของเยอรมัน ออโต้ พัทยา

**พัทยา** เยอรมัน ออโต้ ผู้จำหน่ายอย่างเป็นทางการชั้นนำของ บีเอ็มดับเบิลยู กรุ๊ป ประเทศไทย ซึ่งนำเสนอ บีเอ็มดับเบิลยู มินิ และบีเอ็มดับเบิลยู มอเตอร์ราด ครบทั้งสามแบรนด์ และยังเป็นพันธมิตรกับบีเอ็มดับเบิลยู กรุ๊ป   
ประเทศไทยมาตั้งแต่ปี 2551 โดยมีโชว์รูมและศูนย์บริการในกรุงเทพฯ (บางนาและแจ้งวัฒนะ) รวมถึงในพัทยา นอกจากนี้ ศูนย์ซ่อมตัวถังและสีและศูนย์บริการที่ได้รับการรับรองจากบีเอ็มดับเบิลยู กรุ๊ป ประเทศไทย ณ สาขา  
สุวรรณภูมิยังครอบคลุมพื้นที่ให้บริการลูกค้ากว่า 9,000 ตารางเมตร ล่าสุด เยอรมัน ออโต้ ขยายการลงทุนครั้งสำคัญ  
ในพัทยา ด้วยการเปิดศูนย์บริการซ่อมตัวถังและสีแห่งใหม่ที่ล้ำสมัย ด้วยมูลค่ารวม 125 ล้านบาท ตอกย้ำความมุ่งมั่นอันแน่วแน่ของเยอรมัน ออโต้ ในการส่งมอบความเป็นเลิศด้านบริการที่เหนือชั้น และเสริมสร้างตำแหน่งผู้นำในภาคส่วนยานยนต์ระดับพรีเมียม

เยอรมัน ออโต้ มุ่งมั่นที่จะมอบบริการด้านการขายและบริการหลังการขายที่ยอดเยี่ยม โดยให้ความสำคัญกับ  
ความพึงพอใจของลูกค้าและการยึดมั่นในมาตรฐานแบรนด์ระดับโลก เพื่อมอบประสบการณ์การขับขี่ที่เหนือกว่าให้กับลูกค้า โชว์รูมและศูนย์บริการแห่งใหม่ในพัทยา จะจัดแสดงรถยนต์บีเอ็มดับเบิลยู มินิและบีเอ็มดับเบิลยู มอเตอร์ราดรุ่นล่าสุด พร้อมศูนย์บริการหลังการขายที่ได้มาตรฐานสูงสุดของบีเอ็มดับเบิลยูและมินิ เพื่อรองรับความต้องการของลูกค้าในพื้นที่ภาคตะวันออกอย่างครบวงจร โดยศูนย์บริการแห่งใหม่ขนาด 3 ชั้นนี้ มีพื้นที่บริการกว้างขวางถึง 12,000 ตารางเมตร และมีพื้นที่ใช้สอยรวม 22,400 ตารางเมตร ซึ่งได้รับการออกแบบมาเพื่อรองรับการขยายตัวของรถยนต์บีเอ็มดับเบิลยูและมินิในพื้นที่ ในขณะเดียวกันก็รับประกันความใส่ใจในรายละเอียดอย่างพิถีพิถัน ศูนย์บริการที่ครบวงจรแห่งนี้พร้อมให้บริการซ่อมตัวถังและสีสำหรับรถยนต์ บีเอ็มดับเบิลยู และ มินิ ทุกรุ่น โดยช่างผู้ชำนาญการณ์ที่ผ่านการรับรอง

**คุณชนินทร์ ฐิติจารุไพศาล ผู้อำนวยการฝ่ายบริการลูกค้า** **บีเอ็มดับเบิลยู กรุ๊ป ประเทศไทย** กล่าวว่า "การเปิดศูนย์บริการซ่อมตัวถังและสีแห่งใหม่ของเยอรมัน ออโต้ ในพัทยา เป็นเครื่องพิสูจน์ถึงวิสัยทัศน์ร่วมกันของเราใน  
การส่งมอบประสบการณ์ระดับพรีเมียมขั้นสูงสุดให้กับลูกค้าทั่วโลก ศูนย์บริการที่ล้ำสมัยแห่งนี้ พร้อมด้วยเทคโนโลยี  
ขั้นสูงและทักษะของช่างเทคนิคที่ยอดเยี่ยม สะท้อนให้เห็นถึงความมุ่งมั่นของ บีเอ็มดับเบิลยู กรุ๊ป ในด้านคุณภาพ นวัตกรรม และการเติบโตอย่างยั่งยืนในตลาดสำคัญอย่างประเทศไทย เราภูมิใจที่ได้เห็นพันธมิตรของเราอย่างเยอรมัน ออโต้ ยกระดับมาตรฐานการบริการลูกค้าและบริการหลังการขายอย่างต่อเนื่อง"

**คุณปิยวิทย์ เขมะรังสรรค์ ประธานบริหาร เยอรมัน ออโต้** กล่าวเสริมว่า "วิสัยทัศน์ของเราคือการมอบประสบการณ์ บีเอ็มดับเบิลยูและมินิระดับเวิลด์คลาสให้แก่ลูกค้าอย่างใกล้ชิดมากยิ่งขึ้น การเปิดเยอรมัน ออโต้พัทยา ถือเป็นการตอกย้ำความมุ่งมั่นของเราในการนำเสนอคุณภาพการบริการที่เหนือระดับ พร้อมสิ่งอำนวยความสะดวกที่ทันสมัย และโซลูชันการขับเคลื่อนอย่างยั่งยืนตามกลยุทธ์ระดับโลกของบีเอ็มดับเบิลยู กรุ๊ป”

ศูนย์บริการแห่งใหม่นี้ประกอบด้วย:

* **ขีดความสามารถในการซ่อมขั้นสูง:** ในส่วนของศูนย์บริการทางเทคนิค มีทั้งหมด 10 ช่อง สามารถให้บริการรถยนต์ได้สูงสุด   
  700 คันต่อเดือน โดยมีทีมช่างเทคนิคผู้เชี่ยวชาญ 17 คน
* **ช่องบริการซ่อมตัวถังและสีเฉพาะทาง:** ในส่วนของการบริการซ่อมตัวถังและสีโดยเฉพาะมีช่องบริการ 16 ช่อง สามารถรองรับรถยนต์ได้ 220 คันต่อเดือน โดยมีช่างเทคนิคผู้เชี่ยวชาญ 23 คนประจำการ
* **ความเชี่ยวชาญด้านรถยนต์ไฟฟ้าและระบบแบตเตอรี่แรงดันสูง:** เยอรมัน ออโต้ มุ่งมั่นยกระดับศักยภาพด้านการดูแลรถยนต์พลังงานไฟฟ้าและปลั๊กอินไฮบริด ด้วยทีมช่างผู้เชี่ยวชาญที่ผ่านการอบรมเฉพาะทาง พร้อมด้วยอุปกรณ์ที่ทันสมัย โดยมีแผนจะขยายทีมงานที่ศูนย์บริการสุวรรณภูมิและพัทยา (ศูนย์ซ่อมตัวถังและสี) ให้ครบ 36 คน ภายในปี 2568 เพื่อรองรับการเติบโตของตลาดยานยนต์พลังงานไฟฟ้าในประเทศไทย
* **ผู้เชี่ยวชาญด้านการซ่อมคาร์บอนไฟเบอร์เยอรมัน ออโต้**มีช่างเทคนิคที่ผ่านการรับรองงานซ่อมคาร์บอน  
  ไฟเบอร์ที่มีทักษะสูง มีความเชี่ยวชาญเฉพาะทางที่จำเป็นสำหรับการซ่อมโครงสร้างขั้นสูงในรถยนต์บีเอ็มดับเบิลยูที่มีสมรรถนะสูง

การขยายเชิงกลยุทธ์ในพัทยาครั้งนี้ ตอกย้ำความทุ่มเทของเยอรมัน ออโต้ ในการมอบประสบการณ์การเป็นเจ้าของรถยนต์ระดับพรีเมียมที่ราบรื่นและเหนือชั้นให้กับลูกค้าที่ให้ความสำคัญกับคุณภาพและบริการระดับสูง ศูนย์บริการซ่อมตัวถังและสีแห่งใหม่นี้ พร้อมที่จะเป็นมาตรฐานสำหรับงานซ่อมและบำรุงรักษายานยนต์ในภูมิภาค ซึ่งจะช่วยเสริมสร้างชื่อเสียงด้านความเป็นเลิศของเยอรมัน ออโต้ ให้แข็งแกร่งยิ่งขึ้น

**ภาพเพิ่มเติม**

|  |  |
| --- | --- |
|  | A person wearing a mask and standing in front of a computer  AI-generated content may be incorrect. |
| A car on a lift in a garage  AI-generated content may be incorrect. |  |
| A person standing in front of a computer  AI-generated content may be incorrect. |  |
|  |  |

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็ม  
ดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: <https://www.youtube.com/bmwgroup>

Instagram: <https://www.instagram.com/bmwgroup>

Facebook: <https://www.facebook.com/bmwgroup>

X: <https://www.x.com/bmwgroup>

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบ  
ด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนูแฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความ  
เป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้บีเอ็มดับเบิลยู กรุ๊ป   
แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียน ที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็ม  
ดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จากซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า 30 แห่งทั่วโลก บีเอ็มดับเบิลยู กรุ๊ป แมนู  
แฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่ บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู   
R 18 Bagger บีเอ็มดับเบิลยู R 12 S นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)

[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)